b'\n_START_ARTICLE_\nSre\xc4\x87ko Dragi\xc4\x8devi\xc4\x87\n_START_PARAGRAPH_\nSre\xc4\x87ko Dragi\xc4\x8devi\xc4\x87 (1912. - Madrid, 1978.), hrvatski diplomat i emigrantski djelatnik_NEWLINE_Ata\xc5\xa1e za kulturu (1941.-1945.) i otpravnik poslova veleposlanstva NDH u Madridu. Neslu\xc5\xbebeno zastupanje Hrvatske preuzeo je nakon \xc5\xa1to je veleposlanik grof Janko pl. Peja\xc4\x8devi\xc4\x87 nakon sloma NDH oti\xc5\xa1ao u Argentinu i prepustio mu veleposlanstvo.  Nakon ispra\xc5\xbenjenog mjesta veleposlanika, od sije\xc4\x8dnja do svibnja 1945. upustio se u pregovore. Dragi\xc4\x8devi\xc4\x87 je preuzetu du\xc5\xbenost zastupanja Hrvatske izvrsno obavljao dok su to dopu\xc5\xa1tale politi\xc4\x8dke prilike, a to je sre\xc4\x87om trajalo dosta dugo. Od 1968. slu\xc5\xbebeni predstavnik hrvatskih izbjeglica u \xc5\xa0panjolskoj._NEWLINE_\xc4\x8clan Zajednice Hrvata u \xc5\xa0panjolskoj (Union Croata en Espa\xc5\x84a), \xc4\x8dijem je Odboru bio predsjednik. Tako\xc4\x91er bio je presjednik Sredi\xc5\xa1njeg odbora Zajednice Hrvata u \xc5\xa0panjolskoj za nastup na Me\xc4\x91unarodnom euharistijskom kongresu u Barceloni. Za Kongres je s Andrijom Ili\xc4\x87em, Lukom Brajnovi\xc4\x87em i fra Brunom Raspudi\xc4\x87em pripremio bro\xc5\xa1uru Croatia._NEWLINE_Suprug hrvatske kulturne djelatnice Nevenke Beli\xc4\x87 Dragi\xc4\x8devi\xc4\x87, suosniva\xc4\x8dice slavenskog odjela u znanstvenoj instituciji\xc2\xa0\xc2\xbbConsejo Superior de las Investigaciones Cientificas\xc2\xab, zadu\xc5\xbeene za knji\xc5\xbenicu te ustanove i hrvatsku sekciju.'